ಮಲೇಷ್ಯಾ ಕಿಕ್ ಬಾಕ್ಸಿಂಗ್- ಕುಂದಾಪುರದ ಕುವರ ಅವಿನಾಶ್ ಚಾಂಪಿಯನ್

– ಗೆದ್ದ ಮೇಲೆ ಭೂಮಿ ತಾಯಿಗೆ ನಮಸ್ಕರಿಸಿ, ಸಹ ಸ್ಪರ್ಧಿಗೆ ಕಾಲು ಮುಟ್ಟಿ ನಮಸ್ಕಾರ

ಉಡುಪಿ: ಅತ್ಯಂತ ಅಪಾಯಕಾರಿ ಕಿಕ್ ಬಾಕ್ಸಿಂಗ್ ಸ್ಪರ್ಧೆಯಲ್ಲಿ ಕರ್ನಾಟಕದ ಕುವರ ಕರಾವಳಿಯ ಯುವಕ ಅವಿನಾಶ್ ಗೆಲುವಿನ ಕಿಕ್ ಮಾಡಿದ್ದಾರೆ. ಗೆಲುವಿನ ಬಳಿಗೆ ಗರ್ವ ಪಡದೇ ಮೊದಲು ಭೂಮಿ ತಾಯಿಗೆ ನಮಸ್ಕರಿಸಿದ್ದಾರೆ. ತದನಂತರ ಸ್ಪರ್ಧೆಯಲ್ಲಿ ತನ್ನಿಂದ ಹೊಡೆತ ಎದುರಾಳಿ ಸ್ಪರ್ಧಿಯ ಕಾಲಿಗೂ ನಮಸ್ಕರಿಸುವ ಮೂಲಕ ಮೆಚ್ಚುಗೆಗೆ ಪಾತ್ರವಾಗಿದ್ದಾರೆ.

ಮಲೇಶಿಯಾದಲ್ಲಿ ನಡೆದ ಚಾಂಪಿಯನ್ ಶಿಪ್ ನಲ್ಲಿ ಕುಂದಾಪುರದ ಅವಿನಾಶ್ ಶೆಟ್ಟಿ ಭಾರತದ ವಿಜಯ ಪತಾಕೆ ಹಾರಿಸಿದ್ದಾರೆ. ಥೈಲ್ಯಾಂಡಿನ ಪುಕೆಟ್ ಎಂಬಲ್ಲಿ ನಡೆದ ಕಿಕ್ ಬಾಕ್ಸಿಂಗ್ ಸ್ಪರ್ಧೆಯಲ್ಲಿ ಅವಿನಾಶ್ ಪಾಲ್ಗೊಂಡು 60 ಕೆಜಿ ವಿಭಾಗದಲ್ಲಿ ಅಖಾಡಕ್ಕಿಳಿದು ಗೆಲುವು ಸಾಧಿಸಿದ್ದಾರೆ. ಅವಿನಾಶ್ ಇದೇ ಮೊದಲ ಬಾರಿಗೆ ಅಂತಾರಾಷ್ಟ್ರೀಯ ಸ್ಪರ್ಧೆಯಲ್ಲಿ ಸ್ಪರ್ಧಿಸಿದ್ದಾರೆ ಎಂಬುವುದು ವಿಶೇಷ.

ಅನುಭವಿ ಬಾಕ್ಸರ್ ನ್ಯೂವ್ಲಿಕಿಟ್ ಅವರ ಜೊತೆ ಸೆಣೆಸಾಡಿದ ಅವಿನಾಶ್, ನ್ಯೂವ್ಲಿಕಿಟ್ ಅವರಿಗೆ ಎರಡು ಫ್ಲೈಯಿಂಗ್ ನೀ ಹೊಡೆತದ ಮೂಲಕ ಮೊದಲ ಸುತ್ತಿನಲ್ಲಿ ಸೋಲುಣಿಸಿದರು. ಮನೆಯವರ ತೀವ್ರ ವಿರೋಧದ ನಡುವೆಯೂ ಬಾಕ್ಸಿಂಗ್ ಅಭ್ಯಾಸ ಮಾಡಿದ್ದ ಅವಿನಾಶ್ ಶೆಟ್ಟಿ ಇದೀಗ ತನ್ನ ಸಾಧನೆ ಮೂಲಕ ಕುಟುಂಬಸ್ಥರು ಹೆಮ್ಮೆ ಪಡುವಂತೆ ಮಾಡಿದ್ದಾರೆ. ಹುಟ್ಟೂರಿಗೆ, ಜಿಲ್ಲೆಗೆ ಹೆಮ್ಮೆ ತಂದಿದ್ದಾರೆ.

ಇಂಡಿಯನ್ ಬಾಕ್ಸಿಂಗ್ ಅಸೋಸಿಯೇಶನ್ ಸೇರಿ ಇನ್ನಷ್ಟು ಸಾಧನೆಗೈಯ್ಯಬೇಕು ಅನ್ನೋದು ಅವಿನಾಶ್ ಅವರ ಮಹತ್ವಾಕಾಂಕ್ಷೆ. ಕ್ರೀಡಾ ಇಲಾಖೆ ಸರಕಾರ ಪ್ರತಿಭೆಯನ್ನು ಪ್ರೋತ್ಸಾಹ ಮಾಡಬೇಕಿದೆ.